క్రోసూరు మా అమ్మమ్మవాళ్ళ ఊరు. సత్తెనపల్లి తాలూకాలో గుంటూరు జిల్లాలో. నా బాల్యమంతా బాపట్లలో జరిగి నా అదృష్టం కొద్దీ రెండేళ్ళు మా అమ్మమ్మ వాళ్ళ ఊర్లో చదువుకోవడం జరిగింది.
ఆ పల్లెటూరి జీవితం మరపురాని అనుభూతిని మిగిల్చింది. అప్పటి సంక్రాంతి పండుగ రోజులు గుండెల్లో లోతుగా దాక్కుని ప్రతిసంవత్సరం ఆ పాత సంక్రాంతి వస్తే బాగుండు అనేట్లు చేస్తుంటాయి. జనవరి చలిరోజులు మొదలైన దగ్గర నుంచి సంక్రాంతి సంబరాలు మొదలైనట్టే.
భోగిరోజు మంటలు వేసుకోవడానికి సరంజామా కావాలికదా. పక్కింటి గడ్డివాములో నుంచి చొప్పా. ఎదురింటి గోడమీద నుంచి పిడకలు దొంగతనంగా కొట్టేసి దాచేసి భోగిరోజు రారాజు లాగా ఫీల్ అయ్యేవాడిని.
రెల్లుగడ్డి సిగరెట్ లాగా పీలుస్తూ పొగ వదులుతూ ఏదో లోకంలోకి వెళ్ళిపోయేవాడిని.
సంక్రాంతి రోజు ఉదయాన్నే తలంటి గొడవ. ఎంత తప్పించుకుందామనుకున్నా మా అమ్మ పడనిచ్చేది కాదు. ముందు ఆముదం మర్దన తర్వాత సున్నిపిండి వడ్డన కళ్ళకు చుక్కలు కనిపించేవంటే నమ్మండి. ఆ ఒక్క గండం గట్టు ఎక్కాం అంటే ఇక రోజంతా పండుగే. కొత్త బట్టలు, అరిసెలు, పాయసం, కారప్పూస... లైఫ్ ఈజ్ బ్యూటిఫుల్.
ఇంతలో సన్నాయిమేళం, గంగిరెద్దు ఆగమనం. మనచేతివాటం ఉపయోగించి కొష్టంలో దాచిన బస్తాల్లో నుంచి కొట్టేసిన జొన్నలు పంచంపెట్టి గంగిరెద్దుతో కాసేపు డాన్స్ చేపించి సినిమాల్లో జ్యోతిలక్ష్మి డాన్స్ చూసినంత ఆనందం పడేవాళ్ళం. ఈ సరికి మీకు అర్థమయ్యే ఉంటుంది సంక్రాంతి పండక్కి నేను ఎన్నిసార్లు దొంగతనం చేయాల్సి వచ్చిందని.
ఆ తర్వాత గుడి దగ్గరున్న రచ్చబండ చేరేవాళ్ళం. అక్కడ కోడిపందాలు చూడటానికి చాలా కష్టపడాల్సి వచ్చేది. ఎందుకంటే మేము పిల్లలం కదా పెద్దోళ్ళు మమ్మల్ని తొక్కేసి తోసేవాళ్ళు.
మధ్యమధ్యలో దేవుడి ప్రసాదం, వడపప్పు, చక్రపొంగలి లొట్టలేసుకుంటూ తినేవాళ్ళం.
సాయంకాలం చల్లబడ్డాక కొండ దగ్గర కాలువ పక్కన కబడ్డీ పందాలు జరిగేవి. ఒళ్ళు హూనం అయ్యేది. ఆడటంవల్ల కాదు... ఆడేవాళ్ళు మీదపడటం వల్ల. ప్రతిసారి వాళ్ళలాగా కండలు పెంచుకోవాలని తెగ డిసైడ్ అయిపోయేవాడిని కానీ ఈ 60 ఏళ్ళ వరకు కుదిరితే ఒట్టు.
రాత్రికి గడ్డపెరుగుతో భోజనం. ఆ తర్వాత ఊరి ప్రెసిడెంట్ అయిన మా మేనమామతో డేరా టాకీస్ లో ఒక టికెట్ పై రెండు సినిమాలు. అందరూ నేలమీద కూర్చుంటే మాకు మాత్రం కుర్చీలు వేసేవాళ్ళు.
ఇంటర్వెల్ లో గోల్డ్ స్పాట్ కూల్ డ్రింక్, ఇంటికి వచ్చేటప్పుడు కిళ్ళీ.... మన లెవెల్ అప్పటినుంచే హైక్లాస్ అన్నమాట. ఆ తర్వాత మా మామ తీ.తా (తీసేసిన తాసిల్దార్) అయినప్పుడు నేను టప్పున నేలలో పడిపోయాను అన్న విషయం మీకు చెప్పడానికి సిగ్గుపడటం లేదు. మూడోరోజు కనుమ. ఉదయంనుంచే వంటింట్లో నుంచి గారెలగుమగుమలు చికెన్ మటన్ మసాలా దట్టించిన సరిగమలు.
బయటవసారాలో అరుగుమీద మా మామ ఆయన స్నేహితులు పేకాట ఆడుతుండేవాళ్ళు. వాళ్ళ మధ్యలో గ్లాసుల్లో నల్లటి డ్రింక్ ఉండేది. మమ్మల్ని మటుకు ముట్టుకోనిచ్చేవాళ్ళు కాదు.
ఆ రహస్యపానీయం ఏమిటో తెలుసుకోవడానికి నాకు చాలారోజులు పట్టింది.
వాళ్ళకి మధ్యమధ్యలో సిగరెట్లు కోసం పావలా ఇచ్చేవాళ్ళు. మిగిలిన ఐదు పైసలతో నీకు ఇష్టం వచ్చింది కొనుక్కోరా అనేవాడు మా మా... అదేదో తన ఆస్తి మొత్తం ఇచ్చినట్లు.
ఈ రకంగా సంక్రాంతి ఆ మూడురోజులు ఎంత ఆనందంగా గడిచిపోయేదో. పట్నం వచ్చినప్పటి నుంచి ఆ పల్లెటూరి మజా పోయింది.
బాపట్లలో ఆ తర్వాత గుంటూరులో అమ్మ ఎంత మనసుపెట్టి సంక్రాంతిపండుగ చేసినా ఆ పల్లెటూర్లో వచ్చినంత ఆనందం మళ్ళీ కలగలేదు.
నా ఉద్దేశంలో పల్లెటూర్లో ఒక్క సంక్రాంతిపండుగ అన్నా జరుపుకోని తెలుగువాడి దరిద్రం జాలిపడాల్సిన విషయం. దయచేసి మీ అమ్మానాన్న ఇంకా పల్లెటూర్లో ఉంటే కనీసం ఓ సంక్రాంతి పండక్కి వెళ్ళి కమ్మగా అరిసెలు బొక్కి, పల్లెటూరి గాలి పీల్చుకుని రావాల్సిందిగా నా ప్రార్థన. మీ పిల్లల్ని తీసుకువెళ్ళడం మర్చిపోకండి సుమా. *
krosuru maa ammammavalla ooru. sattenapalli taaluukaalo gunturu jillaalo. naa balyamanta bapatlalo jarigi naa adrushtam koddi rendellu maa ammamma vaalla oorlo chaduvukovadam jarigindi.
aa palleturi jeevitam marapurani anubhootini migilchindi. appati sankraanti panduga rojulu gundello lothugaa daakkuni pratisamvatsaram aa paata sankraanti vaste bagundu anetlu chestuntaayi. janavari chalirojulu modalaina daggara nunchi sankraanti sambaraalu modalainatte.
bhogiroju mantalu vesukovadaniki saranjama kavalikada. pakkinti gaddivamulo nunchi choppa. edurinti godameeda nunchi pidakalu dongatanamgaa kottesi dachesi bhogiroju raraju laga feel ayyevaadini.
rellugaddy sigaret laga peelustuu poga vadulutuu edho lokamloki vellipoyevadini.
sankraanti roju udayaanne talanti godava. entha tappinchukundaamanukuna maa amma padanichedi kaadu. mundu aamudam mardana tarvaata sunnipindi vaddana kallaku chukkalu kanipinchevante nammandi. aa okka gandam gattu ekkam ante ika rojanta panduge. kotta battalu, ariselu, payasam, kaarappuusa... life eez beautiful.
intalo sannayimelam, gangireddu aagamanam. manachetivaatam upayoginchi koshtamlo daachina bastaallo nunchi kottesina jonnalu panchampetti gangiredduto kasepu dans chepinchi cinemallo jyotilakshmi dans chusinanta aanandam padevallam. ee sariki meeku arthamayye untundi sankraanti pandakki nenu ennisaarlu dongatanam cheyalsi vachindani.
aa tarvaata gudi daggarunna rachabanda cherevallam. akkada kodipandaalu chudataniki chala kashtapadalsi vachedi. endukante memu pillalam kada peddollu mammalni tokkesi tosevallu.
madhyamadhyalo devudi prasaadam, vadapappu, chakrapongali lottalesukuntu tinevallam.
saayankaalam challabaddaka konda daggara kaaluva pakkana kabaddi pandaalu jarigevi. ollu hoonam ayyedi. aadatamvalla kaadu... aadevaallu meedapadatam valla. pratisaari vaallalaagaa kandalu penchukovaalani tega disaid ayipoyevadini cony ee 60 ella varaku kudirithe ottu.
raatriki gaddaperugutho bhojanam. aa tarvaata oori president ayina maa menamamatho dera tackies loo oka ticket pai rendu cinimaalu. andaruu neelameeda koorchunte maaku maatram kurcheelu vesevallu.
intervel loo gold spat kool drink, intiki vachetappudu killee.... mana level appatinunche hyclas annamata. aa tarvaata maa maama thee.taama (teesesina tasildar) ayinappudu nenu tappuna neelalo padipoyanu anna vishayam meeku cheppadaaniki siggupadatam ledu. moodoroju kanuma. udayamnunche vantintlo nunchi gaarelagumagumalu chiken maton masala dattinchina sarigamalu.
bayatavasaralo arugumeeda maa maama aayana snehitulu pekata aadutundevaallu. vaalla madhyalo glassllo nallati drink undedi. mammalni matuku muttukonichevalla kaadu.
aa rahasyapaaneeyam emito telusukovadaaniki naaku chalarojulu pattindi.
vaallaki madhyamadhyalo sigaretlu kosam pavala ichevallu. migilina aidu paisalatho neeku ishtam vachindi konukkora anevaadu maa maa... adedo tana aasti mottam ichinatlu.
ee rakamgaa sankraanti aa moodurojulu entha aanandamgaa gadichipoyedo. patnam vachinappati nunchi aa palleturi maja poyindi.
bapatlalo aa tarvaata guntoorulo amma entha manasupetti sankraantipanduga chesina aa palletoorlo vachinanta aanandam mallee kalagaledu.
naa uddesamlo palletoorlo okka sankraantipanduga anna jarupukoni teluguvaadi daridram jaalipadaalsina vishayam. dayachesi mee ammananna inka palletoorlo unte kaneesam oo sankraanti pandakki velli kammaga ariselu bokki, palleturi gaali peelchukuni ravalsindiga naa praarthana. mee pillalni teesukuvelladam marchipokandi suma. *